## *MINISTERUL MUNCII ŞI SOLIDARITĂȚII SOCIALE*

## *Ministry of Labor and Social Solidarity*

## *AUTORITATEA NAŢIONALĂ PENTRU PROTECȚIA*

## *DREPTURILOR PERSOANELOR CU DIZABILITĂŢI,*

## *National Authority for the Protection of the Rights*

## *of Persons with Disabilities*

## *DATE STATISTICE*

*Statistic Data*

## *30 SEPTEMBRIE 2024*

*****30 SEPTEMBER 2024*

**BULETIN STATISTIC**

Statistic Bulletin

**Evoluţii în domeniul protecţiei persoanelor cu dizabilităţi**

La **30 septembrie 2024** **numărul total de persoane cu dizabilități** comunicat Autorității Naţionale pentru Protecția Drepturilor Persoanelor cu Dizabilităţi din cadrul Ministerului Muncii şi Solidarității Sociale, prin Direcţiile Generale de Asistenţă Socială şi Protecţia Copilului judeţene, respectiv locale ale sectoarelor municipiului Bucureşti, a fost de **949.138 persoane.** Dintre acestea, **98,37** % (933.685 persoane) se află în îngrijirea familiilor şi/sau trăiesc independent (neinstituţionalizate) şi **1,63** % (15.453 persoane) se află în instituţiile publice rezidenţiale de asistenţă socială pentru persoanele **adulte** cu dizabilităţi (instituţionalizate) coordonate de Ministerul Muncii şi Solidarității Sociale prin Autoritatea Naţională pentru Protecția Drepturilor Persoanelor cu Dizabilităţi.

**Grafic 1. Numărul persoanelor cu dizabilităţila 30 septembrie 2024**

1*Numărul persoanelor instituţionalizate în instituţiile rezidentiale publice de asistenţă socială pentru persoanele* ***adulte*** *cu dizabilităţi aflate în coordonarea metodologică a MMSS-ANPDPD.*

**Grafic 2. Evoluţia numărului persoanelor cu dizabilităţi, decembrie 2006 – septembrie 2024**

La 30 septembrie 2024 rata persoanelor cu dizabilităţi la populaţia României a fost de 4,36% diferenţiată pe regiuni astfel:

**Grafic 3. Rata persoanelor cu dizabilităţi1, pe regiuni de dezvoltare, la 30 septembrie 2024 (%)**

*Calculată la populaţia judeţului conform Institutului Naţional de Statistică TEMPO ONLINE BAZE DE DATE "Populatia dupa domiciliu la 1 iulie 2024".*

Faţă de rata de 4,36% persoane cu dizabilităţi la 100 de locuitori, calculată la nivelul României, regiunile Sud-Vest Oltenia, Sud-Muntenia şi de Nord-Vest înregistrează cele mai mari rate (grafic 3).

**Grafic 4. Numărul persoanelor cu dizabilităţi, pe regiuni de dezvoltare, la 30 septembrie 2024**

**NUMAR PERSOANE**

Pe judeţe/municipii, numărul cel mai mare de persoane cu dizabilităţi se înregistrează în municipiul Bucureşti (80.348 persoane) urmat de judeţul Prahova (38.812 persoane), iar cel mai mic număr se înregistrează în judeţul Covasna (7.059 persoane) (grafic 5).

**Grafic 5. Numărul persoanelor cu dizabilităţi pe judeţe, la 30 septembrie 2024**

Conform Legii nr. 448/2006 privind protecţia şi promovarea drepturilor persoanelor cu dizabilităţi, republicată, tipurile de handicap sunt: fizic, vizual, auditiv, surdocecitate, somatic, mintal, psihic, HIV/SIDA, asociat, boli rare.

**Grafic 6. Numărul persoanelor cu dizabilităţi, pe tipuri de handicap, la 30 septembrie 2024**

**Grafic 7. Numărul persoanelor cu dizabilităţi, pe grupe de vârstă şi sex, la 30 septembrie 2024**

Femeile reprezintă 53,55% din totalul persoanelor cu dizabilităţi.

Numărul persoanelor cu vârsta de peste 50 ani reprezintă 68,95% din totalul persoanelor adulte cu dizabilităţi.

Din centralizarea datelor pe grupe de vârstă rezultă că 44,98% sunt persoane cuprinse între 18-64 ani (426.920 persoane) şi 46,43% au peste 65 ani (440.647 persoane), în total persoane adulte cu dizabilităţi.

**Grafic 8. Ponderea persoanelor cu dizabilităţi, pe grupe de vârstă, la 30 septembrie 2024**

Conform Legii nr. 448/2006 privind protecţia şi promovarea drepturilor persoanelor cu dizabilităţi, republicată, gradele de handicap sunt: grav, accentuat, mediu şi uşor.

Numărul persoanelor cu handicap grav reprezintă 43,28% din total (faţă de 42,92% la 30 septembrie 2023), cele cu handicap accentuat 45,04% (față de 45,90% la 30 septembrie 2023) iar cele cu handicap mediu şi uşor 11,67% (faţă de 11,18% la 30 septembrie 2023) *(Grafic 9)*.

**Grafic 9. Numărul persoanelor cu dizabilităţi, pe tipuri şi grade de handicap, la 30 septembrie 2024**

**Grafic 10. Instituţii publice de asistenţă socială pentru persoanele adulte cu dizabilităţi rezidenţiale şi nerezidenţiale – aflate în coordonarea Ministerului Muncii şi Solidarității Sociale prin Autoritatea Națională pentru Protecția Drepturilor Persoanelor cu Dizabilităţi - 30 septembrie 2024 (număr şi %)**

Numărul instituţiilor publice de asistenţă socială pentru persoanele adulte cu dizabilităţi la 30 septembrie 2024este de 643 (faţă de 599 la 30 septembrie 2023), dintre care: 577 rezidenţiale (faţă de 537 la 30 septembrie 2023) şi 66 nerezidenţiale – de zi (față de 62 la 30 septembrie 2023).

Peste trei pătrimi (92,89%) din instituțiile rezidențiale publice pentru persoanele adulte cu dizabilități sunt: centre de îngrijire şi asistență (36,74%), având 7.474 de beneficiari, locuințe protejate (36,05%), având 1.433 de beneficiari și centre de abilitare si reabilitare (20,10%) cu 4.031 beneficiari. Aceștia reprezentă 83,72% din numărul total de 15.453 persoane aflate în instituțiile rezidențiale.

Un număr semnificativ de beneficiari există și în cele 15 de centre de recuperare și reabilitare neuropsihiatrică, respectiv 1.723 persoane (11,15%).

Din cele 577 instituții publice rezidențiale de asistenţă socială pentru persoanele adulte cu dizabilităţi 31 sunt centre cu peste 50 de beneficiari (3.205). Aceste centre se află în proces de restructurare.

**Grafic 11. Ponderea persoanelor din instituţiile publice de asistenţă socială pentru persoanele adulte cu dizabilităţi rezidenţiale şi nerezidenţiale – aflate în coordonarea Ministerului Muncii şi Solidarității Sociale prin Autoritatea Națională pentru Protecția Drepturilor Persoanelor cu Dizabilităţi - 30 septembrie 2024 (număr şi %)**